Държавен вестник, бр. 67, 2010 г., стр. 73

БРОЙ  67	
Д Ъ Р Ж А В Е Н  В Е С Т Н И К 	
СТР.  73  
1.2.2. При неспешни и хронични състояния 
се извършва диагностично уточняване на забо­
ляването, което включва анамнеза, клиничен 
преглед, пълно биохимично изследване, дифе­
ренцирани лабораторни изследвания, инстру­
ментални изследвания. След това пациентът 
се насочва за консултация или операция към 
лечебно заведение за неврохирургична бол­
нична помощ. 
1.2.3. В кабинет по неврохирургия от лечебно 
заведение за специализирана извънболнична 
помощ, оборудвана с неврохирургичен ин­
струментариум, операционна маса, операци­
онна лампа, условия за стерилизация, наличен 
превързочен материал, условия за анестезия, 
могат да се извършват амбулаторни операции 
с малък обем и сложност.
1.3. НХО/НХК разполага с диагностично-
консултативен приемен кабинет. 
1.3.1. Кабинетът трябва да разполага с теле­
фонна или друга връзка с НХО/НХК. 
1.3.2. Кабинетът трябва да бъде оборудван 
с апарат за артериално налягане, стетоскоп, 
негативоскоп, неврохирургични инструменти и 
превързочни материали за амбулаторни пре­
връзки, катетри, дренажи, лекарствен шкаф, 
малък стерилизатор. 
1.3.3. При постъпване на спешно болен нев­
рохирургът от кабинета е задължен да приеме 
документацията и указанията от насочващия 
лекар от лечебно заведение за извънболнична 
помощ и/или от придружаващото медицинско 
лице, да снеме анамнеза, да осъществи основен 
клиничен преглед и назначи необходимия обем 
спешни биохимични и инструментални изслед­
вания. При уточнена диагноза или продължа­
ващи диференциално-диагностични търсения 
пациентът се хоспитализира в НХО/НХК: 
а) за динамично наблюдение  –  като се 
предава на дежурния неврохирург или на ръ­
ководителя на неврохирургичния екип; 
б) за оперативно лечение се уведомява 
ръководителят на неврохирургичния екип и 
персонал на операционния блок; 
в) устно и писмено в историята на заболя­
ването се отразяват назначенията за по-ната­
тъшна диагностика, лечение, предоперативна 
подготовка и др.;
г) осъществяват се незабавни консултации 
с анестезиолог, кардиолог и други специали­
сти според спецификата на заболяването или 
възрастта на пациента.
1.3.4. При приемане на болен за плано­
во лечение, съобразено при необходимост с 
„Лист на чакащите“, неврохирургът назначава 
необходимите допълнителни изследвания и 
консултации (кардиолог, анестезиолог и други 
специалисти), проверява документацията от 
осъществените изследвания в доболничния етап, 
подготвя документацията за хоспитализация 
(история на заболяване, други задължителни 
формуляри). 
1.3.5. Спешно или планово постъпващите 
болни се подлагат на задължителен санитарно-
хигиенен преглед и обработка. 
1.3.6. В превързочната/манипулационната 
на неврохирургичния кабинет или в специално 
приспособено и оборудвано помещение се из­
вършват амбулаторни операции с малък обем 
и сложност, съгласно раздел ХI.
2. Предоперативен период
2.1. Клиничният преглед на неврохирур­
гичния пациент е специфична диагностична 
процедура, която има две цели:
А. Клиничен диагностичен преглед 
(КДП) – изяснява характера на заболяването, 
неговата органна локализация и топика, влия­
нието или засягането от основното заболяване 
на съседни органи и системи, необходимостта 
от оперативна намеса (показания за операция), 
нейния очакван обем, избор на оперативен 
достъп и оперативна техника, прогноза за очак­
вания резултат и изход.
Б. Клиничен преглед за оценка на оператив­
ния риск (КПООР) – уточнява общото състоя­
ние на пациента, наличието на придружаващи 
заболявания, шансовете да понесе необходимата 
анестезия и неврохирургична намеса, в резул­
тат на което се уточнява оперативният риск и 
факторите, които го повишават.
2.2. Клиничен диагностичен преглед (КДП):
2.2.1. КДП на неврохирургично болен като 
първи етап започва в извънболнични условия. 
Той се провежда от общопрактикуващ лекар 
или специалист-неврохирург в амбулатория за 
специализирана медицинска помощ. Свързан 
е с уточняването на възможностите за амбу­
латорно лечение. 
2.2.2. При изчерпване на диагностичните 
възможности на извънболничната помощ, при 
уточнена насочваща или сигурна диагноза, 
представляваща показание за неврохирургична 
намеса, пациентът подлежи на хоспитализация 
за прецизиране на диагнозата и необходимостта 
от операция.
2.2.3. КДП е неотменен етап от диагностич­
ния процес, който включва следните основни 
компоненти:
a) анамнеза, насочена към уточняване на 
основното заболяване, неговата органна лока­
лизация, характер, разпространение на съседни 
органи и структури, наличие на спешни инди­
кации за операция;
б) физикален преглед, насочен към уточнява­
не на органната локализация на заболяването, 
неговото разпространение и/или ангажиране на 
съседни органи и структури, стадии на онколо­
гично заболяване, симптоми, подкрепящи тезата 
за спешно състояние или спешни индикации 
за операция;